Fliek Vlooi: King Arthur: Legend of the Sword | Potchefstroom Herald
Fliek Vlooi: King Arthur: Legend of the Sword
Ek gee King Arthur 9/10. Dit bevat die tipiese Guy Ritchie aksietonele, maar speel af in 'n heel ander tipe werklikheid as sy ander flieks.
As jy van Guy Ritchie se flieks hou, dan moet jy die fliek, King Arthur: Legend of the Sword, kyk.
Die fliek speel af in 'n fiktiewe tydperk in Brittanje toe towerkuns en reuse gediertes 'nrealiteit was, en toe die veiligheid van die mensdom op die skouers van 'n enkele koning gerus het. 'n Koning met 'n swaard wat spesiale kragte het, en wat net hy kan gebruik.. Die swaard is alombekend as Excalibur. Die koning van Brittanje, Uther (Eric Bana), word deur sy jonger, magsbehepte broer, Vortigern (Jude Law), verraai.
Vortigern gebruik die krag van 'n demoniese ridder om die koning en koningin te vermoor, maar nie voor Arthur (Charlie Hunnam), die eintlike koning van Brittanje, op 'n bootjie wegseil nie. Na koning Uther se dood, word Excalibur in rots begrawe en kan dit slegs weer uitgehaal word deur die werklike koning van Brittanje. Arthur spandeer sy jong jare in die agterstrate van die stad waar hy deur prostitute grootgemaak is.
Min wetend dat hy die werklike koning van Brittanje is, is hy gereeld in die moeilikheid. Op 'n dag bevind hy hom op Vortigern se voorstoep, besig om Excalibur uit die rots te trek. Hy besef toe dat dit sy plig is om sy plek te neem as koning en die koninkryk te red teen die bose Vortigern en die donker magte wat hom omring.
Die DVD kan uitgeneem word by DVD4home, h/v Retiefstraat en Govan Mbekirylaan, of skakel hulle by (018) 293 3895.